text: Gruppe for sygemeldte: Jobcenter udøver chikane 
  12 december 2013 kl. 18.12
  Gruppen Syg i Vejen har de seneste mange uger har rettet en række klager mod Jobcenter Vejen. Syg i Vejen-medlemmerne føler, at jobcentret ikke tager hensyn til de lediges helbredstilstand, og mange føler sig forfulgt af systemet. Nu går byrådet i Vejen ind i sagen.
  Anette Juhl var i 2009 involveret i et færdselsuheld, der efterlod hende med piskesmæld og en skulderskade. Efter færdselsulykken stiftede hun gruppen ?Syg i Vejen?, der tæller godt 160 medlemmer i dag. Hun er ved at få en afklaring på sin nedsatte arbejdsevne, og her føler hun, at jobcenteret modarbejder hende, fordi hun er aktiv i gruppen ?Syg i Vejen?.
  - Man føler sig forfulgt. Og jeg er jo desværre ikke den eneste, der har de her oplevelser, siger Anette Juhl til TV SYD.
  Borgmesteren i Vejen Kommune vil ikke kommentere på den konkrete sag, men byrådet vil nu se på sagen.
  - Nu må vi se, hvad Vejen Kommune og medarbejderne på Jobcenter Vejen kan gøre, men det er en restriktiv lovgivning, siger borgmester i Vejen Kommune, Egon Fræhr, til TV SYD.
  